Velika Gorica

Velika Gorica je grad u Hrvatskoj, smješten jugoistočno od Zagreba koji administrativno pripada Zagrebačkoj županiji.

Geografija 
Velika Gorica nalazi se jugoistično od Zagreba, na brežuljkastom dijelu Vukomeričkih gorica i nizinskom dijelu Turopolja. Od rijeke Save na sjeveroistoku i Kupe na jugozapadu prostire se, na površini od 552 četvorna kilometra, velikogoričko područje.

Stanovništvo 
Velika Gorica je sedmi po veličini grad u Hrvatskoj. Samo urbano naselje prema popisu iz 2011. godine ima 31.553 stanovnika, a administrativno područje grada 63.517 stanovnika.

U gradu Velikoj Gorici i u općinama Pokupsko, Orle i Kravarsko i njihovim naseljima živi oko 70.000 stanovnika. 

Dan grada je 13. prosinca, blagdan sv. Lucije, zaštitnice Turopolja.

Naseljena mjesta 
Bapča, Bukovčak, Buševec, Cerovski Vrh, Cvetković Brdo, Črnkovec, Donja Lomnica, Donje Podotočje, Drenje Šćitarjevsko, Dubranec, Gornja Lomnica, Gornje Podotočje, Gradići, Gudci, Gustelnica, Jagodno, Jerebić, Ključić Brdo, Kobilić, Kozjača, Kuče, Kurilovec, Lazi Turopoljski, Lazina Čička, Lekneno, Lukavec (Velika Gorica), Mala Buna, Mala Kosnica, Markuševec Turopoljski, Mičevec, Mraclin, Novaki Šćitarjevski, Novo Čiče, Obrezina, Ogulinec, Okuje, Petina, Petravec, Petrovina Turopoljska, Poljana Čička, Prvonožina, Rakitovec, Ribnica, Sasi, Selnica, Sop Bukevski, Staro Čiče, Strmec Bukevski, Šćitarjevo, Šiljakovina, Trnje, Turopolje, Velika Buna, Velika Gorica, Velika Kosnica, Velika Mlaka, Vukomerić, Vukovina i Zablatje Posavsko.

Uprava 

Gradonačelnik Velike Gorice je Dražen Barišić iz HDZ-a, koji je na položaj došao nakon lokalnih izbora 2009. godine. Drugi mandat osvojio je na izborima 2013. godine. 

Tonino Picula je bio gradonačelnik od 2006. do 2009. nakon izvanrednih izbora 2006., kao kandidat koalicije lijevog centra na čelu sa SDP-om. Podršku joj je dao Demokratski centar na čelu s bivšom ministricom pravosuđa Vesnom Škare-Ožbolt.

Prije Picule vlast je u Velikoj Gorici držao HDZ na čelu s ministrom financija Ivanom Šukerom.

Povijest

Gospodarstvo
Gospodarska je osnova drvna, prehrambena, građevinska, kožna i grafička industrija, te poljodjelstvo.

Slavni ljudi 
 Vladimir Bakarić, poznati komunista 
 Ivana Banfić, hrvatska glazbenica
 Damir Bošnjak , atletski trener
 Dino Bošnjak , atletičar 
 Marcelo Brozović, hrvatski nogometaš
 Stjepan Deverić, poznati nogometaš
 Juraj Habdelić,  hrvatski jezikoslovac 
 Silvija Lihtar - Brozović, biologinja

Spomenici i znamenitosti 
Kraj je bogat kulturno-povijesnim znamenitostima, od prapovijesti do našega doba, sakralnim i etnološkim spomenicima. Posebna su, jedinstvena vrijednost Turopolja drvene kapelice i plemićke kurije, takozvane turopoljske ljepotice. Blizina Vukomeričkih gorica, rijeka Lomnice, Save i Odre upotpunjuje raznolikost turopoljskog kraja. Područje je bogato hrastom, koji je jedan od glavnih prirodnih resursa. Hrast je i omogućio čuvenu gradnju sakralnih i drugih objekata od drva, a stari "turski" hrast lužnjak, nedaleko od Velike Gorice, posebno je zaštićeni objekt - spomenik prirode.

U Velikoj Gorici i bližoj okolici nalaze se vrijedna arheološka nalazišta. Potječu iz doba prapovijesti (kultura grobnih polja sa žarama), antike (rimski ranocarski grobovi) i ranoga srednjeg vijeka (razni predmeti, keramika u upotrebi u karolinškome kulturnome krugu).

Obrazovanje 
U gradu postoje četiri osnovne škole, tri srednje škole (Srednja strukovna, Ekonomska i Gimnazija Velika Gorica) te Veleučilište Velika Gorica.

Kultura

Sport

Vanjske veze 

 Službene stranice
 Neslužbene stranice s imenikom web stranica
 Plan grada Velike Gorice
 Plan Grada Velike Gorice za download

 
Gradovi u Zagrebačkoj županiji